
Ministru kabineta noteikumi Nr. 551
Rīgā 2023. gada 3. oktobrī (prot. Nr. 48 4. §)
Grozījumi Ministru kabineta 2008. gada 14. jūlija noteikumos Nr. 535 "Bīstamo iekārtu avāriju izmeklēšanas kārtība"
Izdoti saskaņā ar likuma “Par bīstamo iekārtu tehnisko uzraudzību” 3.panta ceturto daļu
· Izdarīt Ministru kabineta 2008. gada 14. jūlija noteikumos Nr. 535 "Bīstamo iekārtu avāriju izmeklēšanas kārtība" (Latvijas Vēstnesis, 2008, 108. nr.; 2010, 16. nr.) šādus grozījumus:
· 1. Izteikt 12. punktu šādā redakcijā:
· "12. Patērētāju tiesību aizsardzības centra amatpersona avārijas izmeklēšanu uzsāk nekavējoties pēc rakstiskā ziņojuma saņemšanas, par to informējot bīstamo iekārtu valdītāju."
· 2. Izteikt 14. punktu šādā redakcijā:
· "14. Ar avārijas izmeklēšanu saistītos izdevumus sedz Patērētāju tiesību aizsardzības centrs."
· 3. Papildināt ar 14.1 punktu šādā redakcijā:
· "14.1 Patērētāju tiesību aizsardzības centrs triju darbdienu laikā pēc avārijas izmeklēšanas noslēgšanas informē attiecīgās bīstamās iekārtas valdītāju par šo noteikumu 14. punktā minētajiem izdevumiem, un attiecīgās bīstamās iekārtas valdītājs piecu darbdienu laikā pēc izdevumus apliecinoša dokumenta saņemšanas atlīdzina Patērētāju tiesību aizsardzības centram šo noteikumu 14. punktā minētos izdevumus. Ja attiecīgās bīstamās iekārtas valdītājs norādītajā termiņā neinformē Patērētāju tiesību aizsardzības centru par pamatotiem kavējuma iemesliem un neatlīdzina Patērētāju tiesību aizsardzības centram šo noteikumu 14. punktā minētos izdevumus, Patērētāju tiesību aizsardzības centrs tos piedzen civilprocesuālā kārtībā."

